यह सोच कर मुझे हमेशा अचरज हुआ है कि जिन चीजों के साथ हमारा जन्म होता है, उन्हें ले कर हमें गर्वित या शर्मिंदा क्यों होना चाहिए। मेरा जन्म एक हिंदू, एक औरत, एक भारतीय या काले रंग में हुआ है, इसमें मेरा अपना योगदान क्या है? इसके परिणाम समझने में मुझे कुछ वक्त लगा, लेकिन जब मैं गहराई में गई, तब समझ पाई कि क्यों इतनी सारी लड़कियाँ अपने को इसलिए अपर्याप्त समझती हैं, क्योंकि वे सौंदर्य के सामाजिक मानकों पर खरी नहीं उतरतीं। इसने उनके व्यक्तित्व को शर्मीला, संकोची, असुरक्षित बना दिया था – उनके मन में यह भावना भर दी थीं कि वे दूसरी लड़कियों से कमतर हैं। चूँकि मेरे आत्मविश्वास में कभी कमी नहीं आई, मैं लगातार संघर्ष करती रही कि उन्हें इस समझ की व्यर्थता कैसे समझाऊँ।